**OSNOVNA ŠKOLA J U R J A BARAKOVIĆA**

R A Ž A N A C

KLASA: 602-01/20-01/121

URBROJ: 2198-01-26-20-02

*Ražanac, 20. siječnja 2020.godine*

***Roditeljima***

**PREDMET**: **Predupis i upis u 1. razred osnovne škole za školsku god. 2020./2021.**

-obavijest-

Sukladno odredbama članka 16. i 17. Zakona o odgoju i obrazovanju u osnovnoj i srednjoj školi (NN broj 87/08., 86/09., 92/10., 105/10., 5/12., 16/12., 86/12., 94/13., 152/14.i 07/17.,68/18. i 98/19.) te čl. 5. Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava (NN broj 67/14), **Osnovna škola Jurja Barakovića Ražanac** provodit će predupis djece dorasle za upis u prvi razred osnovne škole u školskoj godini 2020./2021. **u vremenu od 28. do 30. siječnja 2020. u jutarnjem terminu od 9.00 do 12.00 sati u prostorijama matične škole (može i telefonom na broj 023/651-476 –pedagog, 023/651-125-defektolog/psiholog).**

**Pravo upisa u 1. razred osnovne škole imaju djeca koja do 1. travnja 2020. godine** **navršavaju šest (6) godina života. Djeca kojima je za školsku godinu 2019./20. rješenjem Ureda državne uprave u Zadarskoj županiji odgođen upis u osnovnu školu ili su privremeno** **oslobođena od školovanja.** Roditelji (skrbnici) obavezni su obaviti predupis svoje djece u prvi razred prema prebivalištu, odnosno prijavljenom boravištu.Za predupisu su potrebne osnovne informacije o djetetu (ime i prezime, datum i mjesto rođenja, adresa stanovanja (prebivalište-boravište), ime oca, majke i OIB djeteta).

Za djecu koja će šest godina navršiti do kraja tekuće godine (**od 1. travnja do 31. prosinca** **2020.),** a nisu školski obveznici roditelj/skrbnik može najkasnije do 31. ožujka **tekuće godine podnijeti Upravnom odjelu za povjerene poslove državne uprave zahtjev (Obrazac 6) za uvrštavanje djeteta u popis školskih obveznika. Uz Obrazac 6 roditelj/skrbnik treba dostaviti presliku osobne iskaznice ili potvrdu o prebivalištu i mišljenje stručnog tima predškolske ustanove o psihofizičkom stanju djeteta.** Obrazac 6, odnosno zahtjev koji podnose roditelji/skrbnici Upravnom odjelu za povjerene poslove državne uprave, dostupan je na web stranici Zadarske županije, Upravni odjel za povjerene poslove državne uprave pod linkom Obrasci ,Odsjek za društvene djelatnosti, Pododsjek za kulturu obrazovanje i šport.  Zahtjevi sa pripadajućom dokumentacijom mogu se dostaviti skenirani Uredu na e-mail visnja.micic@zadarska-zupanija.hr, ili na adresu: Zadarska županija, Upravni odjel za povjerene poslove državne uprave, Odsjek za društvene djelatnosti, Zadar, Josipa Jurja Strossmayera 20. **Upis u I. razred osnovne škole za školsku godinu 2020./2021. obavit će se od 8. do 15. lipnja 2020. godine.**

*Pedagoginja:*

*Mila Bolonja, prof.pedagogije*